 Generate an article for the following headline: Baba Ijesha: Mr Latin ní àwọn kò bá ti lé afurasí náà dànù tó bá jẹ pé ọmọ ẹgbẹ TAMPAN ni : Ẹgbẹ awọn oṣere tiatia Yoruba ni Naijiria, TAMPAN, ti wẹ ọwọ wọn kuro ninu ọrọ Baba ijesha, lẹyin ti wọn fẹsun kan pe o ba ọmọ ọdun mẹrinla se asemase. Aarẹ ẹgbẹ naa, Bolaji Amusan, ti ọpọ eeyan mọ si Mr latin lo kede bẹẹ, ninu fidion kan to gbe jade loju opo Intagram rẹ, nibi to ti sọ pe oṣere naa kii ṣe ọmọ ẹgbẹ awọn. Gẹgẹ bi Mr Latin ṣe sọ, awọn eeyan kan ti n ke si ẹgbẹ naa lati le Baba Ijesha kuro ninu ẹgbẹ ọhun, ṣugbọn o ni yoo sọro fun oun gẹgẹ bii Aarẹ ẹgbẹ lati yọ ọwọ ẹni ti kii se ọmọ ẹgbẹ kuro lawo. O ni Lẹnu ọjọ mẹta yii ni awuyewuye ti n lọ lori ọrọ Ọgbẹni Lanre Omiyinka, Baba Ijesha, mo si ti paṣẹ fun ẹka ti ọrọ kan ninu ẹgbẹ wa lati fi ọrọ lede pe awa gẹgẹ bii ẹgbẹ ko fọwọ si ohun ti Baba Ijesha ṣe. Gẹgẹ bii Aarẹ TAMPAN, ohun to yẹ ki n ṣe niyẹn, mo si ti ṣe bẹẹ. Ṣugbọn awọn eeyan n pariwo pe ki a jawe lọ rọkun nile fun Baba Ijesha ninu ẹgbẹ, mi o lagbara lati le Ijesha kuro ninu ẹgbẹ nitori ki ṣe ọmọ ẹgbẹ TAMPAN. Latin ni oun ko ni agbara lati le ẹni ti kii ṣe ọmọ ẹgbẹ oun kuro ninu ẹgbẹ. Bo tilẹ jẹ pe Latin ni oṣere ni Baba Ijesha ni tootọ, o si tun jẹ apanilẹrin pẹlu, to  tumọ si pe iṣẹ kan naa wọn jọ n ṣe, ṣugbọn oriṣiriṣi ẹgbẹ lo wa ti TAMPAN si jẹ ọkan lara wọn, ṣugbọn Ijesha ko si ninu ẹgbẹ TAMPAN. Agba oṣere naa tẹsiwjau pe, ko si ẹni ti ori rẹ pe lawujọ ti yoo fọwọ si iwa ifipabanilopọ, ka to wa sọ iwa ifipa ba ọmọde lo pọ, ti yoo si ni ki ẹni to ba wu iru iwa bẹẹ ma jẹ iya to tọ labẹ ofin. O ni Gbogbo wa ti a jẹ baba, iya, ẹbi ati obi lo n sọ wi pe iwa yẹn ko dara, mo si jẹ ọkan lara awọn eeyan to bu ẹnu ẹte lu iwa naa. Ki niofin TAMPAN sọ? Latin tẹsiwaju pe ko si oun ti oun le ṣe lori iṣẹlẹ naa niwọn igba ti Baba Ijesha kii ṣe ọmọ ẹgbẹ TAMPAN ti oun jẹ Aarẹ fun. O ṣalaye siwaju si pe to ba jẹ ọmọ ẹgbẹ oun ni wọn fi irufẹ ẹsun naa kan, awọn yoo ti kọkọ ni ko lọ rọkun nile fun igba diẹ na, titi ti awọn agbofinro yoo fi ṣe iwadii wọn lori ẹsun ọhun. Gẹgẹ bo ṣe sọ Ti wọn ba dajọ fun pe o jẹbi ẹsun naa, a maa yọ kuro ninu ẹgbẹ wa patapata. To ba dẹ jẹ pe wọn fi silẹ pe ko jẹbi, yoo lọ gba fọọmu tuntun lati darapọ ẹgbẹ wa, ti a si joko le ọrọ rẹ lori gẹgẹ bii ofin ẹgbẹ wa ṣe sọ, lati jiroro lori pe boya ka gba pada sinu ẹgbẹ tabi ka ma ṣe bẹẹ. Lẹyin naa lo ni oun gẹgẹ bii ẹnikan ko fọwọ si iwa ti wọn fẹsun rẹ kan Baba Ijesha pe o wu. 